เอกสารหมายเลข..........

**เรื่อง การมอบโล่ประกาศเกียรติคุณแก่วิทยาลัยเทคนิคอ่างทองที่ให้การสนับสนุน  
 การอัดกลีบดอกไม้จันทน์**

ตามที่จังหวัดอ่างทองดำเนินการประดิษฐ์ดอกไม้จันทน์พระราชทานของประชาชน ในส่วนภูมิภาค และดอกไม้จันทน์ที่เป็นตัวแทนของจังหวัดและอำเภอ เพื่อใช้ในงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช ในเดือนตุลาคม 2560 โดยจัดทำ ตามจำนวนประชากร ตามทะเบียนราษฎรไม่น้อยกว่า 280,000 ดอก และได้กระจายให้ทุกอำเภอจัดอบรมให้แก่จิตอาสา เพื่อมีส่วนร่วมในการประดิษฐ์ดอกไม้จันทน์ให้บรรลุเป้าหมาย ซึ่งขณะนี้หลายอำเภอ ได้ดำเนินการระดับพื้นที่แล้ว

เนื่องจากทุกจังหวัดประสบปัญหาการขาดแคลนวัสดุประดิษฐ์ดอกไม้จันทน์และวัสดุ มีราคาสูงขึ้นมาก จังหวัดอ่างทองจึงได้จัดสนับสนุนวัสดุประดิษฐ์ดอกไม้จันทน์ให้แก่อำเภอ หน่วยงาน ภาคเอกชนฯ หลายรายการ ได้แก่ 1) กระดาษทำเกสร กว่า 300,000 ชิ้น 2) กระดาษทำหนวดจันทน์ กว่า 900,000 ชิ้น 3) กระดาษจัดทำกลีบดอก ราวหนึ่ง 1,800,000 ชิ้น และ 4) กะเปาะดอกราว 300,000 ชิ้น สำหรับกลีบดอกและกะเปาะดอก จังหวัดได้รับความอนุเคราะห์จากวิทยาลัยเทคนิคอ่างทอง จัดทำเครื่องมือในการอัดย่นกลีบระบบไฮโดรลิค โดยดำเนินการอัดย่นกลีบให้เสร็จเรียบร้อยแล้ว นอกจากนี้ยังได้จัดทำเครื่องอัดกลีบแบบใช้มือและแบบเท้าเหยียบ มอบให้อำเภออีกอำเภอละ 2 เครื่อง เพื่อให้อำเภอใช้ในการอัดกลีบดอกไว้ใช้เองในอำเภอ

ขอขอบคุณวิทยาลัยเทคนิคอ่างทองเป็นอย่างยิ่ง ที่ให้การสนับสนุนจัดทำอุปกรณ์อัดกลีบดอกและดำเนินการอัดกลีบดอก พร้อมกะเปาะดอกให้เป็นจำนวนมากนับล้านชิ้นในครั้งนี้

\*\*\*\*\*\*\*\*\*\*\*\*\*\*\*\*\*\*\*\*\*\*

2

**เรื่องเพื่อทราบ**

**การดำเนินงานตามโครงการส่งเสริมอาชีพสร้างโอกาส สร้างรายได้ของประชาชน**

**กิจกรรม ส่งเสริมความเข้มแข็งของประชาชนด้วยหลักปรัชญาเศรษฐกิจพอเพียง งบยุทธศาสตร์จังหวัด** ตามที่จังหวัดอ่างทอง ได้น้อมนำแนวพระราชดำริ ปรัชญาเศรษฐกิจพอเพียงมาดำเนินการในพื้นที่ โดยบูรณาการจากทุกภาคส่วน ดังนั้นเพื่อเป็นการเผยแพร่ผลงานหมู่บ้านเศรษฐกิจพอเพียง และเกิดการแลกเปลี่ยนเรียนรู้ สร้างเครือข่ายการขับเคลื่อน ตลอดจนให้เกิดการขยายผลการดำเนินงานหมู่บ้านเศรษฐกิจพอเพียง ส่งเสริมอาชีพ สร้างรายได้ของประชาชน สำนักงานพัฒนาชุมชนจังหวัดอ่างทอง จึงกำหนดดำเนินงานตามโครงการส่งเสริมอาชีพสร้างโอกาส สร้างรายได้ของประชาชน กิจกรรม ส่งเสริมความเข้มแข็งของประชาชนด้วยหลักปรัชญาเศรษฐกิจพอเพียง งบยุทธศาสตร์จังหวัด ภายใต้ชื่องาน “มหกรรมเศรษฐกิจพอเพียงจังหวัดอ่างทอง ประจำปี 2560” ขึ้น ระหว่างวันที่ 12-13 กันยายน 2560 ณ องค์การบริหารส่วนจังหวัดอ่างทอง โดยภายในงานมีกิจกรรม ดังนี้

1. การจัดแสดงผลงานหมู่บ้านเศรษฐกิจพอเพียง จำนวน 7 หมู่บ้าน จาก 7 อำเภอ
2. การเชิดชูเกียรติครัวเรือน จำนวน 7 ครัวเรือน 7 หมู่บ้าน จาก 7 อำเภอ
3. การเสวนาแลกเปลี่ยนเรียนรู้สร้างเครือข่าย
4. จำหน่ายผลิตภัณฑ์ชุมชนจากครัวเรือนสัมมาชีพดีเด่น
5. ตลาดนัดชุมชนไทยช่วยไทย คนไทยยิ้มได้
6. มหกรรมสินค้า OTOP

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*